text: 15-årige Mette samlede 18.000 til børn i sorg
  09 februar 2017 kl. 19.53
  Mette Jensen arrangerede helt på egen hånd et bankospil, og nu kan hun overrække ikke mindre end 18.271 kroner til foreningen Børn, Unge og Sorg.
  
  
  
  I 2010 oplevede 15-årige Mette Jensen fra Vesterhede selv at være i sorg, da hun var tæt på at miste sin far og sin lillebror i forbindelse med en ulykke.
  Derfor arrangerede hun fredag i sidste uge et bankospil i Vesterhede syd for Grindsted, og det overskud går nu til andre børn og unge, der er i sorg.
  Mette Jensen, Vesterhede: "Jeg er rigtig glad og overvældet over, at det er lykkedes at samle så mange penge ind"
  -Jeg er rigtig glad og overvældet over, at det er lykkedes at samle så mange penge ind, siger Mette Jensen til TV SYD.
  Efter ulykken hvor hendes far og lillebror svævede mellem liv og død i en længere periode, besluttede hun sig for at hjælpe andre i samme situation.
  Ifølge Mette Jensen har ulykken været med til at præge hendes liv meget og gjort hende mere omsorgsfuld.
  - Jeg havde ikke regnet med mere en højst 10.000 kroner, så det er bare helt fantastisk, siger Mette Jensen til TV SYD.
  